ISRAEL-RAPORTTI EUROOPAN PARLAMENTISTA
Lähi-idän nykytilanne sekä Euroopan juutalaiset
Hei ja tervetuloa erikoisjaksomme pariin.
Emme ole Euroopan parlamentissa vaan CBN:n studioilla Jerusalemissa.
Ohjelmassa ovat mukana ECI:n perustaja ja johtaja Tomas Sandell -
ja Chris Mitchell, CBN:n aluepäällikkö Lähi-idässä.
On hienoa olla kanssanne täällä Jerusalemissa.
Molemmat ovat suuria Jumalan mie- hiä tuomassa esiin totuutta Israelista.
Tomas työskentelee korkeilla diplomaattisilla tasoilla.
Chris tavoittaa maailmaa täsmällisillä raporteillaan Israelin tilanteesta.
Chris, voititte kristillisten media- ammattilaisten järjestön palkinnon -
Jerusalem Dateline -ohjelmallanne.
Se voitti luovimman ohjelman sarjan.
Hakeminen oli mielenkiintoista.
Olin kameramieheni Jonathan Goffin kanssa Erbilissä Kurdistanissa.
Jätimme hakemuksen vain muutama tunti ennen takarajaa.
Puolituntinen ohjelma piti tiivistää 10-minuuttiseksi hakuvideoksi.
Ilmeisesti he pitivät siitä. Meillä on täällä Jerusalemissa hieno tiimi, -
joka tekee ohjelman viikoittain.
Saamme hyvää tukea CBN Newsin päätoimituksesta Virginia Beachista.
On siunaus saada sellaista tunnustusta.
Se antaa lisämotivaatiota työhömme -
ja uutisten kertomiseen Israelista, Jerusalemista ja Lähi-idästä.
Tomas, tämä on ensimmäinen kerta, kun olemme yhdessä Israelissa.
Osallistutte täällä Global Forum -konferenssiin, -
joka kokoaa asiantuntijoita keskustelemaan antisemitismistä, -
sekä myös Global Prayer Call -tapahtumiin.
Totta. Tällaista elämäni on, -
olinpa sitten Brysselissä tai Jerusalemissa.
Aina hyvin kiireistä. Juoksen tapaamisesta toiseen.
On ilo olla tässä studiossa Chrisin kanssa.
Hän on ollut ECI:n ystävä jo vuosia.
Muistan vieläkin, miten teimme yhdessä San Remon raportin.
Se on levinnyt kulovalkean tavoin.
Global Prayer Call (Kutsu maailman- laajuiseen rukoukseen) -tapahtuma -
on sadan rukouspäivän huipennus. Kampanja alkoi Auschwitzissa 27.1.
Kuten ohjelmassa on mainittu monta kertaa aiemminkin, -
meillä oli tammikuussa iltatapahtuma Krakovan synagogassa.
Siihen osallistuivat paikallinen juutalaisyhteisö -
ja monikulttuurisuuden ministeri Kanadasta.
Tapasin hänet muuten tunti sitten King David -hotellin terassilla.
Tämä on sadan päivän huipennus.
Meitä on täällä noin 500 ihmistä kaikista maanosista.
Meillä on yhteinen kaipaus oppia historiasta -
ja seistä juutalaiskansan ja Israelin valtion rinnalla -
näinä vaikeina aikoina.
Antisemitismin vastainen Global Forum -konferenssi, -
joka on juuri alkamassa, on saman mandaatin eri näkökulma.
Se kokoaa asiantuntijoita ja aktivisteja koko maailmasta.
Osallistujia on noin tuhat.
Olemme täällä oppimassa tästä taistelusta, oppimassa toisiltamme -
ja saamassa rohkaisua, kun tapaamme monia ihmisiä eri puolilta.
Viikosta tulee kiireinen mutta mielenkiintoinen.
Chris, kertoisitteko tuoreet uutiset Netanjahun hallituksesta?
Hallituksella on vain yhden paikan enemmistö.
Vahvistaako uusi hallituskokoonpano häntä?
Monet pelkäävät, että tämä merkitsee siirtymistä oikealle -
ja että uskonnollisten puolueiden vaikutusvalta kasvaa.
Näyttää siltä, että se kasvaa, koska ne ovat hallituksessa.
Meillä Yhdysvalloissa ei ole parlamentaarista järjestelmää.
Netanjahun hallitus on hyvin hauras.
Knessetissä on 120 paikkaa. Hallituspuolueilla on 61 paikkaa.
Jos yksikin puolue päättää lähteä hallituksesta, -
hallitus kaatuu ja järjestetään uudet vaalit.
Hallituksella on niukin mahdollinen enemmistö knessetissä.
Tomas mainitsi Kutsun maailmanlaajuiseen rukoukseen.
Monet rukoilivat Israelin vaalien puolesta.
Netanjahun voitto järkytti monia, samoin kuin Britannian vaalien tulos.
Gallupit ennakoivat tasaista vääntöä työväenpuolueen ja Likudin välillä.
Netanjahun puolue sai eniten ääniä ja 30 paikkaa.
Monet kokivat, että rukous vaikutti.
Nyt täytyy rukoilla, että hallitus pysyy koossa, -
koska Israelilla on vastassaan suuria uhkia. Suurin minusta on Iran.
Jotkut kokevat, että tarvittaisiin kansallisen yhtenäisyyden hallitusta, -
joka esittäisi yhtenäisen kannan Israelin ykkösuhkaa vastaan, -
ja ykkösuhka on Iran, joka mahdollisesti saa ydinaseen.
On mahdollista, että uskonnollisilla puolueilla kuten Shas-puolueella -
on kohtuuton vaikutus hallituksessa.
Monet näistä puolueista esittävät vaatimuksiaan Netanjahulle.
On mielenkiintoista nähdä, -
mitä Israelin politiikassa tapahtuu lähiviikkoina ja -kuukausina.
Monet johtajat Euroopassa pettyivät, kun Netanjahu valittiin uudelleen.
He ovat huolissaan siitä, ettei hallitus tee kaikkeaan -
saattaakseen päätökseen Lähi-idän rauhanprosessia, -
vaikkakin palestiinalaisjohto on yksipuolisesti runnonut läpi -
palestiinalaisvaltiota YK:n ja muiden elimien kautta.
Se on vastoin Oslon sopimusta juridisesti ja poliittisesti.
Israelissa ja kansan keskuudessa -
ei ole valittu vasemmistolaista työväenpuolueen hallitusta -
vuoden 1997 ja Ehud Barakin jälkeen.
Ihmiset Israelissa tajuavat, että kahden valtion ratkaisu on kuollut.
Israelin hallitus on tajunnut, että se on kuollut.
Mikä saa Euroopan tajuamaan, ettei malli ole enää toteuttamiskelpoinen?
Kunpa eurooppalaiset ajattelisivat niin järkevästi kuin esität.
Ikävä kyllä on nähty kerta toisensa jälkeen, -
että kahden valtion ratkaisu on mantra, jota toistellaan.
Ei kunnolla selitetä, miksi siihen tähdätään ainoana vaihtoehtona.
Tapasin eilen EU:n Israel-lähettilään -
Lars Faaborg-Andersenin.
ECI yrittää tuoda esiin sitä, ettei oma valtio voi olla ainoa tavoite.
Olisivatko ISISin hallussa olevien alueiden asukkaat onnellisempia, -
jos ISISin tavoite omasta maasta toteutuisi?
Lopettaisiko se kärsimyksen? Ei.
Jos palestiinalaisvaltio syntyisi, se olisi radikaali islamistinen valtio.
Takaisiko se ne arvot, joita yritämme edistää USA:ssa ja Euroopassa? Ei.
Nämä ovat selviä asioita.
Siksi toin esiin keskustelussa lähettilään kanssa eilen, -
että tarvitaan uudenlaista vertailuanalyysiä.
Miksei keskitytä enemmän palestiina- laisten hyvinvointiin ja elämänlaatuun?
Ei syöstä heitä totalitaarisen hallinnon alaisuuteen.
Demokraattiselle palestiinalaisvaltiolle ei tällä hetkellä ole edellytyksiä, -
joten ei teeskennellä mitään muuta.
Kehotammekin keskittymään kansan hyvinvointiin eikä valtiopyrkimyksiin.
Haluan lisätä, että palestiinalaisvaltio merkitsisi muun muassa -
Jerusalemin kaupungin jakamista.
Iso osa Jerusalemista, Vanhakaupunki -
ja iso osa kristittyjen pyhistä paikois- ta tulisi osaksi palestiinalaisvaltiota.
Vaarana on myös, että Hamas saisi haltuunsa palestiinalaisvaltion.
Se nousi valtaan Gazassa ja voisi hyvin tehdä saman Ramallah'ssa.
Lisäksi kun kuuntelee palestiinalais- johtajia, kuten Abbasta, ja imaameja, -
he ovat usein ilmaisseet varsin selvästi, -
että he haluavat hävittää Israelin -
eivätkä he välttämättä tahdo "rauhaisaa rinnakkaiseloa".
Haluaisin vielä lisätä erään asian, -
joka myös tuli esiin keskustelussa lähettilään kanssa.
Sekin tuo esiin tuoreen näkökulman Jerusalemista, kuten Chris esitti.
Haluamme painottaa sitä, että eurooppalaisina meillä on tietyt arvot.
Jos Jerusalem jaetaan -
ja Jerusalem joutuu arabien määräysvallan alle, -
edistääkö se uskonnonvapautta, johon me uskomme -
ja jota me pidämme pyhänä Euroopassa?
Vai olisiko tilanne sama kuin ennen vuotta 1967 -
maltillisen jordanialaishallinnon alaisuudessa?
Silloinhan juutalaisia ei päästetty Vanhaankaupunkiin -
eikä rukoilemaan sinne. Juutalaisten pyhiä paikkoja tuhottiin.
Onko tämä Euroopan linja?
Kun kysymys asetetaan näin, -
yksikään vastuullinen EU-johtaja ei pitäisi sitä toivottavana.
Näin heidän mielessään alkaa itää, että ehkä yhtälöstä puuttuu jotakin.
Chris, palestiinalaishallinnon presidentti Abbas -
on ollut vallassa kymmenisen vuotta. Hän ei ole järjestänyt vaaleja, -
koska Hamasin pelätään saavan äänivyöryn ja nousevan valtaan.
Se asettaa kyseenalaiseksi koko rauhanprosessin laillisuuden.
Euroopan johtajat ja USA:n ulko- ministeriön edustajat eivät ehkä näe, -
millaisia vaikutuksia palestiinalais- valtiolla olisi Jordaniaan.
Jordania käy eloonjäämiskamppailua ISISin nousua vastaan.
Abbasin hallinto ei luultavasti kestäisi kauan palestiinalaisvaltiossa, -
vaan Hamas nousisi valtaan.
Jordania olisi silloin kiikissä Hamasin kanssa.
Jordanian väestöstä 17 % on palestiinalaisia. Se radikalisoituisi.
Tulisi lumipallovaikutuksia Israelille ja koko Lähi-itään, -
jos palestiinalaisvaltio runnottaisiin sokeasti läpi, -
vain koska Euroopan johto, etenkin vasemmisto, on kyllästynyt konfliktiin.
Tämä on Abbasille nelivuotisen kauden kymmenes vuosi.
Vaaleista on pitkä aika. On monesti sanottu, -
että Israelin puolustusvoimat IDF pitää Abbasia vallassa tällä hetkellä.
Jos IDF vetäytyisi, tulisi vallankumous ja Hamas nousisi valtaan.
Hamasin riveissä Gazassa ja Hebronissa -
on ISISille myötämielisiä aineksia.
Radikalisoituminen niin kutsutulla Länsirannalla voisi edetä edelleen.
Sillä voisi olla lisäseurauksia.
Kävimme Jordaniassa joitakin viikkoja sitten.
Jordaniassa tapahtui dramaattinen muutos, -
sen jälkeen kun jordanialainen lentäjä poltettiin raa'asti.
Se muutti julkista mielipidettä siellä.
Ennen sitä monet eivät oikein tienneet, miten suhtautua ISISiin.
Sen jälkeen jordanialaiset asettuivat joukoittain ISISin vastaiselle kannalle-
kuningas Abdullahin johdolla.
Lähi-idässä on käynnissä iso muutos ISISin vastaisen taistelun -
ja alueella etenevän radikaalin islamin suhteen.
Miten asia viestitetään Euroopan johtajille, etenkin vasemmistolle, -
jotka näkevät vain konfliktin hankalana?
He vaativat Israelia hyväksymään ajatuksen palestiinalaisvaltiosta -
ja ajavat sitä pohtimatta palestiinalaista yhteiskuntaa -
ja vaikutuksia alueelliseen tilanteeseen.
Ensinnäkin on tärkeää selventää, -
mikä on ECI:n kanta palestiinalaisvaltioon.
Kehotamme aina pitämään prosessit ja keskustelut käynnissä.
Siteeraan tunnettua historioitsija Andrew Robertsia Pohjois-Irlannista -
ja Cambridgesta.
Hän sanoo: "Ehkä se vie sata vuotta, mutta vieköön."
Valtiota ei synny yhdessä yössä.
ECI kannattaa prosessia, jonka lopputulos pidetään avoimena.
Raamatun pohjalta me emme usko kahden valtion ratkaisuun.
Se ei ole Jumalan Sanan mukainen, mutta meidän pitää olla pragmaattisia.
Uskon, että myös pääministeri Netanjahun linja -
on pitää keskustelut käynnissä. Se on ECI:nkin viesti.
Pääministeriä on arvosteltu paljon, kun hän sanoi, -
ettei palestiinalaisvaltiota synny hänen vahtivuoronsa aikana.
Jos hän on onnekas, hän pysyy vallassa neljä vuotta.
Se on täysin perusteltua.
En näe hänen uusimpia lausuntojaan ristiriitaisina -
verrattuna ennen vaaleja annettuihin lausuntoihin, -
koska olosuhteet Lähi-idässä ovat muuttuneet dramaattisesti.
Olisi itsemurha luoda palestiinalaisvaltio tässä tilanteessa.
Englanti, Yhdysvallat ja EU ymmärtävät sen.
Täytyy silti olla pragmaattinen -
ja jatkaa rauhanneuvotteluja ja keskusteluja.
Silti ei pidä vaalia epärealistisia odotuksia tai asettaa takarajoja, -
milloin palestiinalaisvaltio pitäisi perustaa. Se on typerää.
Seuraava aiheemme on se, -
että Iranin ydinasepyrkimykset herättävät pelkoa Jerusalemissa.
Ydinsopimus saattaa antaa Iranille mahdollisuuden hankkia ydinaseita.
Mikä on yleinen mielipide Israelissa -
tästä Iranin ydinsopimuksesta?
Se voisi antaa ja antaisi Iranille mahdollisuuden kehittää ydinaseita -
länsimaiden suojeluksessa.
Poliitikot puolueesta riippumatta ja monet ihmiset kadulla -
pitävät Irania ykkösuhkana.
Keskustelin eilen erään viranomaisen kanssa.
Hän kertoi, etteivät ihmiset pelkää ISISin tunkeutumista Jerusalemiin.
Enemmän heitä huolettaa ydinasein varustautunut Iran.
He olisivat samaa mieltä kuin Netanjahu, -
joka sanoo, että tämä tasoittaa tietä Iranin ydinasevarustelulle.
Se antaa Iranille oikeuden rikastaa uraania.
Lisäksi sopimuksessa on niin paljon porsaanreikiä, -
että Iran pääsisi ydinasekynnykselle, mihin se on pyrkinyt yli 10 vuotta.
He ovat huolissaan sopimuksesta, -
joka on määrä allekirjoittaa kesäkuun loppuun mennessä.
Kenties takarajaa lykätään taas.
Sillä aikaa kun käydään keskusteluja, Iran voi kaikessa rauhassa -
pitää sentrifugit käynnissä ja rikastaa uraania.
Sen lisäksi Iran kehittää ohjusohjelmaansa.
Sitä ei edes nosteta esiin neuvotteluissa.
Iranilla on järeä ballistinen ohjusjärjestelmä, -
jolla se voi laukaista ydinaseen kohti Eurooppaa ja USA:n itärannikkoa.
Iranin tuttu retoriikka jatkuu. Se pitää Israelia pikkusaatanana -
ja USA:ta pääsaatanana.
Heidän ideologiansa ajaa heidät yhä lähemmäs ydinaseen hankkimista.
Tomas, EU ja USA:n ulkoministeriö tekevät hanakasti yhteistyötä -
Iranin ydinsopimusneuvotteluissa.
Heistä saa kuitenkin sellaisen vaikutelman, -
että heitä kiinnostavat ensikädessä sopimus ja diplomaattinen voitto.
Onko Euroopan johtajia petkutettu?
Sopimukseen pääseminen kiinnostaa heitä enemmän kuin se, -
että Irania estettäisiin hankkimasta ydinaseita.
Euroopassa ja yleisesti ottaen lännessä on se ongelma, -
ettei johtajilta löydy rohkeutta, jota oli esimerkiksi Churchillillä.
Israelin pääministeri näyttäisi olevan ainoa poikkeus.
Ihminen haluaa luonnostaan välttää vastakkainasettelua -
niin pitkälle kuin mahdollista.
Jos on olemassa asiantuntijalausuntoja, -
kannatamme niitä, jotka tukevat tätä näkemystä.
Itse olen aina sanonut, ettei Iranin kanssa pitäisi neuvotella lainkaan, -
niin kauan kuin yksi YK-jäsenmaa ilmoittaa tavoitteekseen -
tuhota toisen YK-jäsenmaan.
Se on täysin kansainvälisen lain henkeä ja kirjainta vastaan.
Tiedämme, että Israel on myös tuonut sen esiin Valkoisessa talossa.
Se taisi olla John Kerry, joka sanoi: "Ei monimutkaisteta asioita.
Tämä ei ole asialistalla."
On häpeällistä, että he sivuuttavat tämän asian, -
joka on Iranin nykyhallinnon todellinen DNA.
Kuten Chris edellä totesi, -
sopimuksen takaraja on 30.6.
Paikka, jossa sopimus mahdollisesti allekirjoitetaan, on taas Euroopassa -
Lausannessa Sveitsissä.
Kristityt ovat jättäneet juutalaiset pulaan monta kertaa historiassa.
Usein puhutaan Évianin konferenssista vuonna 1938.
Olemme yllättyneitä siitä, etteivät kristityt vastustaneet päätöksiä siellä.
Toivon, että Lausanneen tulee kristittyjä, jotka rukoilevat, -
ja että muualla rukoillaan.
Ja toivottavasti kristityt tuovat esiin vahvasti sitä, että sopimus on huono.
Toivon, että ECI voi olla siellä pitä- mässä asiaa esillä, mikä on tärkeää.
Päätös todella tehdään petkutuksen ja diplomatian välillä.
Iranin nykyinen presidentti Ruhani oli pääneuvottelija ydinasioissa -
kymmenisen vuotta sitten.
Hän kehuskeli pystyneensä viivyttämään neuvotteluja tarpeeksi, -
jotta Iran pystyi rakentamaan ydinvoimalan Natanziin.
Sama jatkuu: neuvotteluja viivytetään, jotta toimintaa voidaan jatkaa.
On yllättävää, että Yhdysvaltain presidentti Obama -
ajaa niin hanakasti sopimusta lukematta pienellä kirjoitettua tekstiä.
Hän yrittää saada nimensä historiankirjoihin.
Hänen virkakauttaan on jäljellä alle 1,5 vuotta.
Hänen ulkopoliittiset saavutuksensa ovat hyvin vaatimattomat.
Pyrkiikö hän sopimukseen, jotta hän voisi jättää sen perinnökseen -
ja normalisoida suhteet Iraniin -
diplomaattisena voittona verrattuna edeltäjänsä Bushin voimapolitiikkaan?
Uskon, että kumpaakin. Hän pyrkii jättämään perinnön.
Hän myös pyrkii nostamaan šiialaisen Iranin -
sunnimaiden, kuten Saudi-Arabian ja Egyptin, vastapainoksi.
Sen toivotaan tasapainottavan aluetta. Tapahtuu juuri päinvastoin.
Monet maat, kuten Egypti, saudit, sekä jotkin Persianlahden maat, -
pelkäävät kuollakseen ydinasein varustautunutta Irania.
Ne ovat aloittaneet asevarustelun. On olemassa sanaton liitto -
Egyptin, Israelin ja saudien välillä, -
että ne puolustautuvat yhdessä Iranin ydinohjelmaa vastaan.
Obama pyrkii tuomaan Iranin kansojen perheeseen.
Sillä on katastrofaaliset vaikutukset koko alueelle.
Israelin pääministeri on harvoja länsimaisia johtajia, -
jotka puhuvat asioista niiden oikeilla nimillä.
Hän on tuonut esiin ydinsopimuksen vaaroja.
Sopimus ei estä Irania rikastamasta uraania, -
kehittämästä ohjusjärjestelmää eikä polkemasta ihmisoikeuksia.
Se ei myöskään estä sitä tukemasta terroristijärjestöjä, kuten Hizbollahia,
ja muita terroristisoluja kautta maailman.
Aivan, ja taaskin tuon esiin, -
että USA:ssa ja Euroopassa on vakavia johtajuusongelmia.
Mielessäni on se, mistä kerroin Chrisille aiemmin.
Olimme käymässä New Yorkissa, -
kun USA alkoi lämmittää suhteitaan Iranin kanssa -
ja Ruhani oli ensikertaa kutsuttu puhumaan hallinnolle.
Joskus on mielenkiintoista tarkkailla -
ja uskovana aistia ilmapiiriä.
Iranin delegaatio oli varannut käyttöönsä kokonaisen hotellin.
Turvatoimet olivat tiukimmat mahdolliset.
Jotenkin onnistuin ystäväni kanssa pääsemään hotelliin rukoilemaan.
Ystäväni koki aivan samaa kuin minäkin.
Se oli oudointa kuviteltavissa olevaa hengellistä pimeyttä.
Ilmapiiriä olisi voinut leikata veitsellä.
Tämä on tietysti ulottuvuus, -
jota sekulaarit poliittiset johtajat eivät pysty ymmärtämään.
Olen puhunut vanhemman sukupolven edustajien kanssa Euroopassa.
Yksi kertoi, että hänen isänsä oli tavannut Hitlerin.
Kokemus oli ollut hyvin samanlainen.
Hän oli kokenut, että ilmapiirissä oli jotakin hyvin outoa, väärää ja pimeää.
Kristittyinä meidän on pidettävä tätä esillä.
Tämä on asia, johon tehoaa vain rukous.
Meillä on ECI:ssä velvollisuus tuoda näitä asioita esille -
tapaamisissa eurooppalaisten johtajien kanssa.
Tämä on taistelu, jota on käytävä aivan eri tasoilla.
Siinä suhteessa katsojamme, kristityt uskovat, -
ovat yhtä voimakkaita kuin Obama tai Euroopan johtajat.
Se tuo mieleeni Esterin kirjan, -
kun Haaman yritti tuhota juutalaiset. Sama Haamanin henki heijastuu -
natsi-Saksassa ja Iranin nykyhallinnossa. Se yrittää tuhota -
Jumalan valitun kansan. Rukous on tehokkain ase sitä vastaan.
Mikä on lumipallovaikutus Israelin ja USA:n suhteisiin?
Israelin turvallisuuden kannalta ja Israelin valtion perustamisesta asti -
Israelin ensimmäinen pääministeri David Ben-Gurion käsitti, -
että oli Israelin turvallisuusintressien mukaista lyöttäytyä suurvallan kanssa.
Hän valitsi Yhdysvallat. Yhdysvallat on ollut vahva tuki Israelille.
Nyt, Obaman kaudella, Israelin ja USA:n suhteet ovat ajautuneet kriisiin.
Mikä on syy siihen ja mitkä ovat mahdolliset turvallisuusuhat?
Monet näkevät suhteet Yhdysvaltoihin-
Israelin tärkeimpänä ulko- ja turvallisuuspoliittisena valttina.
Kriisiin on ajauduttu siksi, että Obamalla ja Netanjahulla -
on keskenään vastakkaiset näkemykset Iranin ydinohjelmasta.
Obama tahtoo lepyttää Irania.
Netanjahu näkee ydinohjelman uhkana Israelin olemassaololle.
Hän teki harkitun päätöksen asettua juutalaiskansan kannalle -
välittämättä USA:n kannasta, olipa se miten suurvalta tahansa.
Hän uskonee sydämessään, että he ovat väärässä -
ja että he vaarantavat Israelin turvallisuuden.
Hän pohtii, valitako juutalaiskansan turvallisuus vai suurvallan tahto.
Hän on päättänyt puhua juutalaiskansan puolesta.
Pääsimme Netanjahun mukana Moskovaan joitakin vuosia sitten, -
kun hän kävi tapaamassa Putinia.
Sain esittää Netanjahulle yhden kysymyksen: -
"Koetteko olevanne kuin Churchill 1930-luvulla?
Näettekö yhteneväisyyksiä rooleissanne?"
Hän näki. Hän koki olevansa kuin ääni erämaassa.
Hän päätti asettua juutalaiskansan kannalle -
ja suojella sen perintöä juuri tällaisena aikana.
Chris ja Tomas, kiitos, että saimme taltioida -
ohjelmamme hienossa studiossanne täällä Jerusalemissa.
On ollut hienoa, että olette olleet mukana ohjelmassa. - Tämä oli ilo.
Kiitos, että katsoit ohjelmaa.
Täältä Jerusalemista käsin näkee paremmin -
Israelia kohtaavat uhat mutta myös kristittyjä yhteisöjä kohtaavat uhat.
Meidän täytyy seistä historian oikealla puolella tukemalla Israelia -
ja juutalaisia mutta myös uskonveljiämme ja -sisariamme, -
jotka kärsivät ISISin nousun takia Lähi-idässä.
Suomennos: Marianne Tenetz